### Beslutningstema

I denne sag besluttes den fremtidige organisering af Dagplejen på baggrund af indkomne høringssvar. Herunder godkendes styrelsesvedtægt for de kommunale daginstitutioner og dagplejen som konsekvens af organisationsændringen.

### Historik

Kommunalbestyrelsen besluttede den 22. december 2022 at sende forslag til omorganisering af Dagplejen til høring.

### Sagsfremstilling

Der er kommet høringssvar fra følgende:

Bestyrelsen for Tønder Dagpleje

Områdebestyrelsen Løgumkloster og Toftlund

Områdebestyrelsen i område Skærbæk

Områdebestyrelsen i område Tønder

BUPL

FOA

Derudover har der været møder i FagMED Skoler og Dagtilbud samt Dagplejens MEDudvalg, hvor der er afgivet udtalelser til forslaget.

Endelig har der været et dialogmøde mellem Dagplejens bestyrelse og Børn- og Skoleudvalget.

På baggrund af høringssvarene og dialogerne foreslår forvaltningen følgende ændringer i forhold til det oprindelige forslag:

* Dagplejerne tilknyttes områdeledere og følger den områdestruktur, der gælder for daginstitutionerne. Således får den enkelte dagplejer reference til en områdeleder tilsvarende dagplejepædagogerne. Derved sikres ensartethed, og at dagplejefaglighed og mulighed for sparring mellem dagplejere bevares.

* Områdelederne får ansvaret for omplacering af børn ved dagplejers sygdom. Opgaven kan i praksis delegeres til f.eks. en sekretær eller områdets dagplejepædagog.

Derudover foreslår forvaltningen, at dagplejepædagogerne fordeles med 2 til [adresse], 1 til Tønder og 2 til Skærbæk. Dette for at sikre en mere ligelig fordeling af ledelsesopgaverne blandt områdelederne.

Høringssvar og dialoger viser behov for følgende præciseringer:

Gæstedagpleje kan ske i daginstitutioner i det omfang, der er plads. Der følger økonomiske ressourcer med til institutionerne, hvis de har dagplejebørn i gæstepleje. Forældre kan vælge fortsat at benytte traditionel gæstedagpleje. Ligesom i dag tilstræbes det at tilbyde gæstepleje i nærheden af hjemmet, men det kan fortsat ikke garanteres.

Der gives mulighed for, at dagplejepædagoger kan mødes på tværs af områderne med det formål at fastholde kvalitet og videndeling på tværs af områderne. Tilsvarende giver den nye organisering mulighed for sparring og videndeling mellem dagplejepædagoger og ressourcepædagoger, da begge faggrupper vil være placeret i institutionerne og med samme leder (områdelederne).

Der vil fortsat være legestuegrupper. I nogle tilfælde kan disse med fordel etableres i en daginstitution. I andre tilfælde fortsætter legestuen i nuværende lokaler, og endelig vurderes på nye lokaliteter til legestuer. I Tønder vil legestuen snarest blive etableret et nyt sted pga. stordagpleje i det tidligere legestuehus.

Dagplejens repræsentation i forældrebestyrelser:

I høringsperioden er fremlagt 2 modeller for dagplejens fremtidige repræsentation i daginstitutionernes områdebestyrelser.

Model 1:

Dagplejens medarbejdere og forældre tilgodeses på følgende vis i daginstitutionernes områdebestyrelserne:

- I områder med 0-10 dagplejere repræsenteres Dagplejen med 1 medarbejderrepræsentanter (dagplejer) og 1 forældrerepræsentant.

- I områder, hvor der er over 10 dagplejere repræsenteres Dagplejen med 2 medarbejderrepræsentanter (dagplejere) og 2 forældrerepræsentanter.

Dagplejen tilgodeses med et forældreråd på lige vilkår som den enkelte daginstitution.

Dagplejens forældreråd etableres på tværs af område Tønder, område Løgumkloster/Toftlund og område Skærbæk.

Dagplejen får dermed et samlet forældreråd.

Model 2:

Dagplejens medarbejdere og forældre tilgodeses på følgende vis i daginstitutionernes områdebestyrelserne:

- I områder med 0-10 dagplejere repræsenteres Dagplejen med 1 medarbejderrepræsentanter (dagplejer) og 1 forældrerepræsentant.

- I områder, hvor der er over 10 dagplejere repræsenteres Dagplejen med 2 medarbejderrepræsentanter (dagplejere) og 2 forældrerepræsentant.

Dagplejen tilgodeses med et forældreråd på lige vilkår som den enkelte daginstitution.

Dagplejens forældreråd etableres i det enkelte område.

Dagplejens bestyrelse peger på model 1, hvor dagplejens forældreråd vil gå på tværs af hele kommunen.

Områdebestyrelsen for Tønder peger på model 2, hvor dagplejens forældreråd organiseres i de enkelte områder.

Områdebestyrelserne for hhv. Skærbæk og [adresse] peger på model 1 i forhold til bestyrelsens sammensætning. Begge områdebestyrelser ønsker, at dagplejens forældreråd organiseres i de enkelte områder, hvilket svarer til model 2.

Der er således enighed om modellen for forældrenes repræsentation i områdebestyrelserne.

Vedr. forældreråd ønsker dagplejebestyrelsen, at der er et forældreråd for dagplejen på tværs af kommunen.

Områdebestyrelserne ønsker, at dagplejens forældreråd bliver lokalt foranket og dermed organiseret under områdebestyrelserne.

Styrelsesvedtægt for kommunale daginstitutioner er tilrettet med forhold, der vedrører dagplejen. Ændringer er markeret med gult i styrelsesvedtægten (se bilag).

### Lovgrundlag

Dagtilbudsloven.

### Direktøren for Børn, Unge og Social indstiller,

at der i forhold til det oprindelige forslag sker den ændring, at dagplejere får reference til områdelederne, og at områdelederne får ansvaret for omplacering af børn ved dagplejeres sygdom,

at dagplejepædagogerne fordeles med 2 til [adresse], 1 til Tønder og 2 til Skærbæk,

at omorganisering af Dagplejen godkendes med virkning fra 1. juni 2023,

at styrelsesvedtægt for Dagplejen ophører pr. 31. maj 2023,

at styrelsesvedtægten for kommunale daginstitutioner og dagplejen godkendes med virkning fra 1. juni 2023, idet model 1 for dagplejens repræsentation indgår, og

at indstillingen videresendes til Kommunalbestyrelsen.

Beslutning fra Børn- og Skoleudvalget, 7 februar 2023, pkt. 3:

Indstillingen anbefales.

Børn- og Skoleudvalget følger op på organisationsændringen i dialog med parterne.

Beslutning fra Økonomiudvalget, 9. februar 2023, pkt. 13:

Indstillingen anbefales.

### Beslutning

Indstillingen godkendt.